NaiveNeuron/SloPal huggingface dataset:
Vašečka, Richard, poslanec NR SR (2022-02-25):
Ďakujem veľmi pekne. Ja chcem poďakovať pánovi podpredsedovi vlády a ministrovi financií, že to nie je len nejaká, nejaká ad hoc reakcia na tú krízu na Ukrajine, ktorá teda je veľmi vážna, ale že je to naozaj taký, taký aj prejav takého strategického myslenia, o ktorom sme sa už viackrát rozprávali. Ukrajina je náš dobrý sused, dobrý priateľ. Samozrejme, v tejto situácii je absolútne prvoradá, prioritná a stačilo by, keby to bola len čisto naša pomocná ruka. Na druhej strane takisto treba uvažovať o tom, že ak sa tu aj nejakí občania Ukrajiny usadia, ale budú sa chcieť vrátiť domov, keď sa tam utíši situácia, samozrejme, to je primárne a treba ich v tom podporiť, ale ak budú mať záujem zostať na Slovensku, tak aby sme im tu vytvorili prostriedky. Sú nám blízki a môžu byť prínosom pre Slovensko, tak ako to bolo spomenuté, ako sú napríklad prínosom pre Poľsko. Takže tiež to veľmi podporujem. Hovorím, na prvom mieste ako akútnu a potom aj dlhodobú pomoc, ale zároveň aj ako vzájomné obohatenie. Ďakujem.
Matejička, Vladimír, poslanec NR SR (2012-10-29):
Pán predseda, uznesenie výboru ma oprávňuje požiadať vás, aby ste dali hlasovať o tom, že prerokujeme tento návrh zákona ihneď v treťom čítaní.
Pellegrini, Peter, predseda NR SR (2015-11-24):
Ďakujeme za návštevu. Ďakujem pekne, pán minister. Vyhlasujem krátku minútovú prestávku, po ktorej budeme pokračovať v rokovaní o bodoch predkladaných pánom ministrom Borcom. Ďakujem. No to je akurát minútka, kým príde a zloží si veci. (Minútová prestávka.) (Po prestávke.)
A. Belousovová, podpredsedníčka NR SR: (2006-12-13):
V rokovaní schôdze budeme ďalej pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky  č. 152/1995 Z. z. o potravinách v znení neskorších predpisov . Vládny návrh zákona ste dostali ako tlač 129. Návrh na jeho pridelenie na prerokovanie výborom máte v rozhodnutí č. 120. Prosím ministra pôdohospodárstva Slovenskej republiky pána Miroslava Jureňu, aby vládny návrh zákona uviedol.
Zmajkovičová, Renáta, podpredsedníčka NR SR (2014-09-10):
Faktické poznámky nie sú na vystúpenie pána poslanca, ďalší v rozprave vystúpi pán poslanec Mičovský.
Hambálek, Augustín, poslanec NR SR (2024-06-12):
Ďakujem, pán predsedajúci, dajte, prosím, teraz hlasovať o návrhu zákona ako o celku s prijatým pozmeňujúcim návrhom s odporúčaním gestorského výboru schváliť.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 128 poslancov, za 31, proti 35, zdržalo sa 62 poslancov. Konštatujem, že návrh nebol schválený. Prosím teraz pani poslankyňu Milanovú, aby uviedla hlasovanie o bode 62 nášho programu, a to v prvom čítaní o návrhu poslancov Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti úradu vlády (tlač 920). (Hlasovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov , tlač 920.)
Laurenčík, Milan, podpredseda NR SR (2020-04-28):
Ďakujem pekne, pani poslankyňa. (Doznievanie potlesku.) Na vaše vystúpenie evidujem štyri faktické poznámky. Nech sa páči, pani poslankyňa Lucia Drábiková.
Pellegrini, Peter, predseda NR SR (2015-03-17):
Hlasujeme o bode 85 spoločnej správy s odporúčaním gestorského výboru schváliť. (Hlasovanie.) Prítomných 88 poslancov, za hlasovalo 79, zdržali sa 3, nehlasovalo 6 poslancov . Návrh sme schválili.
Vaľová, Jana, poslankyňa NR SR (2016-04-19):
No ja som tiež očakávala, ako môj kolega, že prejav vlastne opozície bude o prioritách, o tom, čo vláda plánuje urobiť na štyri roky, pretože všetko je vlastne v tom programovom vyhlásení. A očakávala som, že doplníte, ako zvyšujeme pracovné miesta, ako pomôžeme školstvu a nieže budete iba naozaj kritizovať, urážať, budete sa teda hrať na inkvizítora, ktorý všade bol, všetko videl a kde nebol, tam sa chystá a o všetkom vie. A chcem vám niečo povedať, pán Matovič. Ako prepáčte, ja som na vás nekričala preto, alebo som nevykrikovala z lavice, aby som vás urážala, ale pretože klamstvo je vaším pracovným nástrojom. Vy ste si normálne napísali prejav, čo napísal Mečiar, dívali ste sa tuná do lavíc, ja som videla kolegov, a ste verejne klamali občanov, že prikyvujeme hlavami, aby vám niekto povedal, že áno, toto je v našom programovom vyhlásení, a potom ste slávnostne vyhlásili, že to bolo v Mečiarovom. Vôbec nikto tu nekýval hlavou. A keď som vám povedala, tak som vám povedala, že každému ste napísali diagnózu, okamžite ste sa zješitnili a ste povedali, že ja vám určujem diagnózu. Nie, na to sú lekári, pán Matovič. Ja určite si to nedovolím,  ako aby ja som vám dávala diagnózu. A ešte jednu vec vám chcem povedať. Pán Matovič, keď ste taký úžasný, spravodlivý a čestný, prečo z vášho klubu odišlo, koľko, päť poslancov? A to ste ešte neboli vo vláde. A to ste ešte ani neriešili vážne veci, len ste boli v opozícii a poslanci opúšťali jeden za druhým. Prečo, pán Matovič? Zamyslite sa sám nad sebou a zamyslite sa nad tým, čo ste rozprávali. A prosím vás pekne, buďte konštruktívny. Neurážajte ľudí a neposudzujte každého. Ja si myslím, že to posúdenie je aj na iných ľuďoch, nielen na vás. Ďakujem.
Holeva, Viliam, poslanec NR SR (2012-10-26):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 6 spoločne s odporúčaním schváliť.
Žiga, Peter, podpredseda NR SR (2024-01-31):
Pani poslankyňa Šrobová.
Grendel, Gábor, podpredseda NR SR (2022-09-21):
Šesť faktických poznámok na vystúpenie pána poslanca Viskupiča. Ako prvý pán poslanec Eduard Kočiš.
Vážny, Ľubomír, poslanec NR SR (2022-10-04):
Ďakujem, vážený pán predseda. V rozprave vystúpil jeden poslanec a nebol predložený žiadny pozmeňujúci návrh. Dajte, prosím, hlasovať o tom, že Národná rada sa uzniesla v zmysle rokovacieho poriadku predložený návrh prerokovať, predložený návrh zákona prerokovať v druhom čítaní.
Laššáková, Jana, podpredsedníčka NR SR (2014-10-30):
Na vystúpenie pána poslanca nie sú faktické poznámky. Nech sa páči, pani poslankyňa Mezenská.
Pellegrini, Peter, podpredseda NR SR (2020-04-28):
Pán poslanec Pročko.
Federič, Igor, poslanec NR SR (2019-06-18):
Ďakujem pekne, pán predsedajúci. Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady a Zahraničnému výboru Národnej rady. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali do 6. septembra 2019 a gestorský výbor do 9. septembra 2019. Dajte, prosím, hlasovať.
Sulík, Richard, predseda NR SR (2010-09-09):
Ďakujem pekne pánovi Muňkovi. S faktickými poznámkami sa prihlásili štyria poslanci. Uzatváram možnosť. A dávam slovo pánovi Maďaričovi. Nech sa páči.
Mihál, Jozef, poslanec NR SR (2014-11-10):
Pán kolega Mikloško, pre vašu informáciu, výberové konania v štátnych, univerzitných a podobne nemocniciach v súčasnosti prebiehajú tak, že vami požadovaní výrobcovia týchto drahých prístrojov, respektíve nejaké ich dcérske firmy a podobne sa týchto výberových konaní nezúčastňujú. Nezúčastňujú preto, pretože na Slovensku je systém zdravotníctva nastavený tak, že sa skrátka nezúčastňujú. Oni dobre vedia, že je to zbytočné a že nemajú pchať nos do „našich vecí“. Čiže tie výberové konania potom prebiehajú tak, že prihlási sa firma A, ktorej skrytým vlastníkom je istý Pavol P. Prihlási sa firma B, ktorej skrytým vlastníkom je istý Pavol P,. a prihlási sa firma C, ktorej skrytým vlastníkom je, tipnite si (reakcia z pléna), áno, presne tak, sused Pavla P. Či to vyhrá firma A, firma B alebo firma C, to je úplne jedno, či je ten rozdiel 60 centov alebo 3, 50 eur. Podstatné je to, že v konečnom dôsledku zarobí skrytý vlastník pán Pavol P., prípadne jeho sused. A tak to potom vyzerá, že naše zdravotníctvo nemá peniaze, predražené nákupy. Na webe si síce pozriete zmluvy, tu 2 mil., tu 3 mil., tu 200-tisíc za nákup liekov, ale čo je za tým, ako je za tým, to sa ľudia ťažko dozvedia. Je na poslancoch zdravotníckeho výboru, aby nelenili a poslanecké prieskumy, ktoré majú naplánované, urobili tak, aby sa ľudia dozvedeli pravdu.
Paška, Pavol, predseda NR SR (2013-06-26):
(Hlasovanie.) 142 prítomných, nikto nebol za, 80 proti, 62 sa zdržalo. Bod 102 sme neschválili.
Zmajkovičová, Renáta, podpredsedníčka NR SR (2013-06-21):
Pán poslanec Zajac.
Zmajkovičová, Renáta, podpredsedníčka NR SR (2014-10-30):
Prerušujem rokovanie o tomto bode programu. Budeme pokračovať hlasovaním. Vyhlasujem dve minúty prestávku. (Prestávka.) (Po prestávke.)
Laššáková, Jana, podpredsedníčka NR SR (2014-09-11):
Vážené panie poslankyne, páni poslanci... (Ruch v sále.) Poprosím vás, páni poslanci, páni poslanci, poprosím vás o pokoj. Pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 548/2003 Z. z. o Justičnej akadémii (tlač 1124). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Borisovi Suskovi, aby hlasovanie uviedol. Nech sa páči, pán poslanec. (Ruch v sále.) Páni poslanci, poprosím vás o pokoj. (Hlasovanie o vládnom návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1124.)
Kollár, Boris, predseda NR SR (2021-11-09):
S procedurálnym návrhom pán po... (Reakcia z pléna.) Aha, prepáčte. Reagovať bude pán poslanec Čekovský.
Dostál, Ondrej, poslanec NR SR (2024-04-17):
Ďakujem obom kolegom za reakcie. Trochu ma mrzí, že nezareagoval napríklad pán poslanec Vážny, ktorého som priamo oslovil vo svojom vystúpení. Pán poslanec Hargaš, myslím, že ani pán minister nemusí to vysvetľovať, to je úplne jasné, prečo chce vláda nominovať podpredsedu ÚVO pre strategické investície. No preto, aby to bol jej človek a aby to všetko skontroloval tak, že je to v poriadku bez ohľadu na to, či to v poriadku bude, alebo nebude. A, pán poslanec Sulík, ja som nehovoril, že by, že by mohol ten zákon pri riadnom legislatívnom procese byť účinný v máji, ale myslím si, že by pokojne mohol byť účinný napríklad 1. júla a to bez akéhokoľvek skracovania. Opakujem, návrh bol doručený do Národnej rady začiatkom marca, termín na doručovanie návrhov zákonov na túto aprílovú schôdzu bol 27. marca, ak by sa neskrátilo medzirezortné pripomienkové konanie, ale bolo nie sedem pracovných dní, ale pätnásť pracovných dní, úplne v pohode sa dal ten termín 27. marec stihnúť. A keby sme zákon alebo teda keby Národná rada, lebo s našimi hlasmi nemôže ten návrh počítať, rokovala o tom návrhu a schválila ho v prvom čítaní na aprílovej schôdzi, tak na júnovej schôdzi ho môže schváliť v druhom a treťom čítaní a ak by ho aj pani prezidentka vetovala, tak pri započítaní všetkých lehôt koncom júna by to veto mohlo byť prelomené a 1. júla by mohol zákon nadobudnúť účinnosť. Čiže reálne, ak teraz ho bude vetovať, tak niekedy začiatkom mája nadobudne účinnosť, v korektnom procese dodržania legislatívnych pravidiel začiatkom júla. Rozdiel dva mesia... (Prerušenie vystúpenia časomerom.)
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 143 prítomných, 143 za. Konštatujem, že sme schválili vládny návrh novely zákona č. 180/2014 o podmienkach výkonu volebného práva. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady so Zmluvou medzi Slovenskou republikou a Českou republikou o štátnej hranici. Máte to uvedené ako tlač 196. Prosím spravodajcu z výboru pre obranu a bezpečnosť poslanca Michala Barteka, aby hlasovanie uviedol. Nech sa páči, pán spravodajca. (Hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o štátnej hranici , tlač 196.)
Žiga, Peter, podpredseda NR SR (2024-09-13):
S reakciou na faktické poznámky pani poslankyňa Kleinert.
Laurenčík, Milan, podpredseda NR SR (2021-07-01):
S faktickou poznámkou teraz vystúpi pán poslanec Ján Blcháč.
Sulík, Richard, predseda NR SR (2011-07-13):
Nie, teraz bude pauza...
Števulová, Zuzana, poslankyňa NR SR (2024-02-07):
Ja vlastne neviem, čo mám na toto povedať, lebo mne príde prosto absurdné, že sme sa o tomto napríklad nebavili dnes aspoň na ústavnoprávnom výbore, kde sme si, by bol aj čas na to, aby sme si povedali, že vám tam chýba dokončenie vety v tom paragrafe. Však akože keby si to nikto nevšimol, tak ako to bude vyzerať. A ja tu vlastne viacerým veciam nerozumiem a chápem, že teda ste teda sa rozhodli zmeniť to pravidlo, ktoré ste pôvodne chceli zaviesť, že sa teda má prioritne uložiť trest domáceho väzenia. Čiže teraz už to vlastne nebude platiť, hej? Ale napríklad by som chcela vysvetlenie k bodu, k bodu 3, kde v čl. I sa za 15. bod vkladá nový 16. bod, ktorý tam znie teda, že sa slová „trest zákazu činnosti„ nahrádzajú slovami „trest domáceho väzenia, trest zákazu činnosti“. Ale tam ide vlastne o mimoriadne zníženie trestu, kde hovorí, že pri ukladaní trestu pod zákonom ustanovenú trestnú sadzbu však súd tieto tresty nesmie uložiť, ale vaše odôvodnenie hovorí, že sa trest domáceho väzenia navrhuje medzi tresty, pri ktorých súd môže uložiť trest. Tak ja tomu nerozumiem, či vám tu nesedí odôvodnenie, alebo ja tomu nerozumiem. A milión takýchto výhrad by som mala, že ako som si to tu s vami, ako ste to čítali, sa snažila prechádzať a porozumieť tomu, ale to nie je v silách poslanca, aby tu teraz keď vy sa na konci diskusie, rozpravy takto prihlásite a toto nám tu poviete a vieme, že je to vládny návrh zákona, my už k tomu nemáme v podstate nič urobiť, vaši poslanci k tomu nevedia nič vecné urobiť, len v treťom čítaní opraviť nejaké gramatické chyby alebo chyby v čítaní a počítaní, ale toto sa takto nedá. Veď prosto sa bavíme o trestnej politike. Tak nájdite spôsob, ako to ešte raz pozrieť a prerokovať. (Potlesk.)
Paška, Pavol, predseda NR SR (2012-09-21):
Hlasujeme. (Hlasovanie.) 142 prítomných, 97 bolo za, 45 sa zdržalo. Návrh sme schválili a postúpili návrh zákona do druhého čítania.
J. Laššáková, poslankyňa: (2008-11-05):
Ideme hlasovať o návrhoch 18, 19.
Galko, Ľubomír, poslanec NR SR (2014-11-08):
No vidíš, Jozef, zatiaľ čo my plieskame trestné oznámenia na smerákov a na ich nominantov, za to, že okrádajú slovenských občanov, za korupciu, za rozkrádačky, tak oni by najradšej dávali trestné oznámenia na nás za to, že rozprávame, za to by nás radi strkali do basy, dokonca tuto nejakým imunitným výborom sa ti tu vyhrážajú. To sú tie paradoxy tej dnešnej doby. To je rozdiel medzi nami a medzi nimi. Chcel by som ti poďakovať za to gesto, tie kvety tým zdravotným sestrám, pretože aj to dokumentuje ten rozdiel. Zatiaľ čo ty si si na ne aspoň symbolicky takto spomenul, ja neverím, že existuje jeden smerák alebo nominant strany SMER, ktorý keď kradne, keď okráda chorých ľudí, lebo o tom tu dnes rozprávame, tak že si čo len na jednu zdravotnú sestru alebo na jedného pacienta spomenie. Ja som veľmi rád, že si spomenul tie komunálne voľby, pretože ja nesúhlasím s tým, že lokálna politika je iná ako veľká. To je ten častý dôvod, ktorým sa snažia niektorí politici zakrývať nejaké neštandardné koalície a tak ďalej a tak ďalej. Ale, dámy a páni, keď som členom zločineckej organizácie, tak som sám zločincom. A ja keby som bol členom strany SMER, tak by som sa v týchto dňoch po tom, ako sa prevaliĺo, že vaši nominanti a vaši spolustraníci okrádajú chorých ľudí, že okrádajú pacientov, že parazitujú na ľudskom zdraví, na tom najcennejšom, čo ľudia majú, tak ja by som z takejto organizácie okamžite vystúpil. Po kanáloch raz budete chodiť. Po kanáloch.
Kotleba, Marian, poslanec NR SR (2020-07-15):
Pán poslanec, ja sa ti chcem poďakovať za skutočne politickú aj osobnú odvahu, ktorú si vo svojom prejave prejavil, a tiež sa mi veľmi páčila tá ľahkosť. Naozaj nenútene, úprimne, slobodne, tak, tak nejako, si myslím, že by mal vyzerať prejav poslanca slobodne vykonávajúceho svoj poslanecký mandát. A pripomenul si myšlienku, ktorú som ja zabudol vo svojom tom dlhšom prejave povedať, o tom zrkadle, keď som spomínal teda to zrkadlo, že naozaj je tu to zrkadlo, ktoré ukazuje pravdu, keď na jednej strane je strana SaS, bola jedna z tých, ktoré vyzývali, aby Boris Kollár odstúpil za svoju prácu, a keď sa to dotkne ich samotného ministra školstva, ktorý by naozaj mal byť etalónom čistoty vzdelania v tomto rezorte, tak čakáme všetci, že automaticky tento človek odstúpi, pretože, keď raz moja strana vyzýva na odstúpenie za niečo, a potom ten človek spraví to, presne to, tak jednoducho automaticky mal odstúpiť, ale je úplné ticho. A to je tá dvojtvárnosť. To je to zrkadlo. A tá pravda a z úst koaličného poslanca takto kultivovane, tá pravda, podaná, tak jednoducho to len ukazuje, že nie sú argumenty, nie sú argumenty na to, aby sa tá pravda dala teraz zakrývať. A ja budem veľmi šťastný, ak tak ako ty, pán poslanec, si mal slobodný prejav, tak ak tak tvoji všetci kolegovia budú mať slobodu pri hlasovaní, lebo potom je veľká nádej, že by tento zákon do druhého čítania prejsť mohol. Ešte raz veľká vďaka.
D. Jarjabek, poslanec: (2002-01-29):
Ďalej ďalší bod: Národná rada Slovenskej republiky žiada ministra kultúry podať plénu Národnej rady Slovenskej republiky informáciu o prírastkoch zbierkových fondov slovenských štátnych múzeí a galérií od roku 1999 s rozčlenením na diela získané kúpou a iným spôsobom. Po piate: Národná rada Slovenskej republiky žiada ministra kultúry podať plénu Národnej rady Slovenskej republiky informáciu o stave prípravy zákona o vrátení kultúrnych pamiatok, ktorý je menovitou úlohou Ministerstva kultúry Slovenskej republiky v rámci integračného procesu. Národná rada Slovenskej republiky súčasne žiada o predloženie zoznamu diel, zbierok a dokumentov, ktorých sa bude zákon o nadobudnutí účinnosti týkať, a informáciu o stave rokovaní so súčasnými neoprávnenými držiteľmi týchto predmetov, zbierok a diel, o postupe pri ich vydaní. Ďakujem za pozornosť.
Bugár, Béla, podpredseda NR SR (2011-05-19):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Konštatujem, že nie. Vyhlasujem rozpravu za skončenú. Prerušujem rokovanie o tomto bode programu. Ďakujem vám. A zároveň prerušujem aj dnešné rokovanie Národnej rady, zajtra s určeným programom budeme pokračovať od 9.00 hodine. Ďakujem. Takže dovidenia. (Prerušenie rokovania o 19.04 hodine.)
Danko, Andrej, predseda NR SR (2019-09-11):
Poslanec Martinák.
Mizík, Stanislav, poslanec NR SR (2018-02-14):
Ďakujem za slovo. Marian, s tou sci-fi si mal pravdu. Podobne ja som zažil, keď som ešte učil. Kolegovia mi neverili, keď som hovoril o filozofii gender, a teraz sa už pchá do škôl o ideológii gender. A tie zástavy, čo si vravel to je celkom dobrý nápad, budem o tom dnes večer uvažovať. Pán Farkašovský, my sme si mysleli, že s návrhom o hraní hymny vyjdete vy prví. No keďže vy ste to neurobili, urobili sme to my. Ďakujem za slovo.
P. Paška, predseda NR SR: (2009-10-27):
(Hlasovanie.) 137 prítomných, 85 za, 52 sa zdržalo. Tieto body sme schválili.
Matej, Ondrej, poslanec NR SR (2010-11-30):
Ďakujem pekne. Rád vám odpoviem, pán kolega. Vždy budem takýto postup schvaľovať, pokiaľ je potrebný v prospech Slovenskej republiky a občanov Slovenskej republiky. Na to sme tu a na to máme všetky zákonné možnosti. A toto je zákonná možnosť, ako naplniť kasu, ktorú, bohužiaľ, za 4 roky ste nám odovzdali prázdnu. Je to proste čisto len a len o tom. Mohli sme mať aj inú možnosť, pripúšťam, a to je možnosť ísť do provizória finančného, neschváliť balíček vládnych zákonov k štátnemu rozpočtu. Ale ja toto nikdy nebudem podporovať, lebo túto krajinu musíme sanovať hneď, teraz, v tomto okamžiku, v prvom kroku, v prvom volebnom roku, aby sme zachránili to, čo vládnutie Roberta Fica a vás nám zanechalo, resp. zanechalo občanom Slovenskej republiky. Takže, samozrejme, s takýmto postupom nielen súhlasím, ale budem ho aj podporovať.
Žiga, Peter, podpredseda NR SR (2024-04-30):
Prezentujme sa a hlasujme. (Hlasovanie.) 145 prítomných, 97 za, 45 sa zdržalo, 3 nehlasovali. Konštatujem, že sme aj tento návrh schválili. Pokračujeme hlasovaním v prvom čítaní o návrhu poslancov Puškárovej, Habánika a Janasa na vydanie zákona, ktorým sa mení a dopĺňa zákon č. 269/2018 o zabezpečovaní kvality vysokoškolského vzdelávania, tlač 255, bod 50 schváleného programu. Spravodajcom je člen výboru pre vzdelávanie, vedu, mládež a šport poslanec Richard Vašečka, ktorého prosím, aby uviedol hlasovanie. Nech sa páči, pán spravodajca. (Hlasovanie v prvom čítaní o návrhu poslancov Národnej rady Slovenskej republiky Pauly Puškárovej, Jozefa Habánika a Karola Janasa na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 255.)
Bugár Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 130, za 73, proti 3, zdržalo sa 53 poslancov, 1 nehlasoval. Konštatujem, že návrh bol schválený. Nech sa páči.
Kollár, Boris, predseda NR SR (2021-10-26):
Pán poslanec Kmec, nech sa páči.
Jarjabek, Dušan, poslanec NR SR (2021-11-24):
Ďakujem pekne. Vážená pani ministerka, vážený pán predsedajúci, ja len veľmi stručne a veľmi krátko. Zhrniem. Cieľom navrhovaného právneho predpisu, ktorý ministerstvo kultúry v tejto chvíli predkladá, je transformovanie do právneho poriadku Slovenskej republiky – dve nové smernice Európskej únie z roku 2019. Prvou z nich je smernica o autorskom práve a právach súvisiacich s autorským právom na digitálnom jednotnom trhu. Druhou je smernica, ktorou sa stanovujú pravidlá výkonu autorského práva a práv súvisiacich s autorským právom uplatniteľné na niektoré online vysielania vysielateľov a retransmisiu televíznych a rozhlasových programov. Termín transpozície uplynul v lete tohto roku. Neviem, zrejme nejaké finančné sankcie nehrozia, ale chcel by som povedať, opäť jedna veľká, jedna veľká téma, Autorský zákon, to je čosi a už sa v ňom len teda naozaj vyznajú tí, ktorí sa zaoberajú autorským právom, čo nie je jednoduché, preto, lebo nájsť právnikov na autorské právo hocikde, či už v divadle, v televízii, je asi tá najťažšia záležitosť. Takýchto odborníkov je naozaj veľmi málo. Čiže ja len znovu môžem hovoriť v tejto chvíli sprostredkované informácie, ktoré mám. Začali rokovania, a to je aj moja otázka na pani ministerku kultúry, ak by bola taká láskavá, ospravedlňujem sa, ospravedlňujem sa naozaj preto, lebo ja sa chcem teraz čosi spýtať, a dopredu chcem povedať, že táto norma je veľmi zaujímavá. V podstate tie hodnotenia určite sú kladné. Ale tá moja otázka znie, boli – údajne – začaté, začaté rozhovory s OZIS-om a SOZ-ou, ktoré ale neboli dokončené, resp. ukončené. Ak je to pravda a sú k tomu materiály, ktoré som dostal, samozrejme, či sa ráta s tým, že tieto rokovania so SOZ-ou a OZIS-om budú ukončené? Samozrejme, s akým výsledkom finalizácie, pánska vôľa ministerstva kultúry. Z tohto dôvodu my sa v tomto prvom čítaní zdržíme hlasovania. Ale ešte raz, je to veľmi zaujímavá norma a akonáhle tieto veci budú vyjasnené, budeme hlasovať za. Ďakujem pekne za pozornosť.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 141, za 80, proti 1, zdržalo sa 58 poslancov, 2 nehlasovali. Návrh sme schválili. Prosím teraz pani poslankyňu Gaborčákovú, aby uviedla hlasovanie v prvom čítaní o návrhu poslancov Beblavého, Dubačovej, Mihála a Petrík na vydanie zákona, ktorým sa mení a dopĺňa zákon č. 125/2006 Z. z. o inšpekcii práce (tlač 1229). (Hlasovanie o návrhu poslancov Národnej rady Slovenskej republiky Miroslava Beblavého, Viery Dubačovej, Jozefa Mihála a Simony Petrík na vydanie zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1229.)
Danko, Andrej, podpredseda NR SR (2024-02-06):
Prosím, pani poslankyňa Plaváková, ten kabát z toho kolegovho stolíka. Pokračujeme, pán poslanec Svoboda.
M. Číž, podpredseda NR SR: (2006-09-05):
Vážené kolegyne, kolegovia, otváram všeobecnú rozpravu. Chcem vás informovať, že do rozpravy som nedostal žiadnu písomnú prihlášku. Pýtam sa preto, či sa niekto chce prihlásiť do rozpravy ústne. Ak nie, uzatváram možnosť podania ústnych prihlášok do rozpravy a zároveň vyhlasujem všeobecnú rozpravu za skončenú. Pravdepodobne opäť pán spravodajca ani pán navrhovateľ sa nevyjadria, preto veľmi pekne ďakujem. Ak dovolíte, vážené kolegyne, kolegovia, prerušujem rokovanie o tomto bode programu. Prikročíme k ďalšiemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov . Tento vládny návrh zákona ste dostali ako tlač 25 a návrh na jeho pridelenie na prerokovanie vo výboroch máte v rozhodnutí č. 26. Prosím teda opäť ministra pôdohospodárstva pána Miroslava Jureňu, aby vládny návrh zákona uviedol.
Figeľ, Ján, podpredseda NR SR (2013-10-16):
Ďakujem pekne. Otváram teraz všeobecnú rozpravu, do ktorej som nedostal žiadnu písomnú prihlášku. Chcem sa spýtať teraz na ústnu možnosť prihlásenia sa do rozpravy. Je záujem dvoch pánov poslancov, Pavla Zajaca a Juraja Blanára. Nech sa páči, prvý v poradí Pavol Zajac.
Droba, Juraj, poslanec NR SR (2011-07-01):
Pán kolega, mne sa zdá nemiestne, že prirovnávate spasenie Grécka napr. k Marshallovmu plánu. Všetci vieme, v akom stave bola celá Európa po vojne a čo to spôsobilo. Pokiaľ ide o Grécko, si myslím, že tie dôvody sú čisto interné. A neboli spôsobné ani prírodnou katastrofou, ani ničím podobným. V takej situácii by sme určite neprotestovali proti tomu, aby sa Grécku pomáhalo. Ja si celkom vychutnám, keď budete vy ako SMER vysvetľovať svojim voličom, prečo z ich vreciek vaši voliči sú socioekonomickí skôr v tej spodnejšej skupine na Slovensku, prečo z ich aj tak chudobných vreciek idete ťahať peniaze a idete ich posielať do Grécka. To si naozaj vychutnám a budem sa z toho tešiť. Myslím, že v Európe skončil priestor na politickú korektnosť. Ak je niečo pôžička, tak to nazývajme pôžičkou. Ak je niečo darom, tak to nazývajme darom. A ak je niečo utopené, ak sú to peniaze, tak ich aj nazvime utopenými peniazmi. A ja budem celkom rád ak podobné protiopatrenia budú prijaté proti Slovensku, lebo ak sa nebodaj raz vaša pseudoľavicová vláda dostane opäť k moci, tak nebude môcť rozhajdákať a bezbreho míňať peniaze, lebo bude vedieť, že im ich nikto zvonka nedá. A to je pre mňa celkom komfortný pocit. Ďakujem. (Potlesk.)
Sulík, Richard, predseda NR SR (2010-11-04):
Ďakujem. Pán poslanec Matovič.
Hrušovský, Pavol, predseda NR SR (2011-11-30):
Otváram rozpravu o tomto bode programu. Pán poslanec Burian, Petrák. Končím možnosť ďalších prihlášok do rozpravy. Pán poslanec Burian.
Žiak, Miroslav, poslanec NR SR (2020-04-23):
Ďakujem veľmi pekne za slovo. Ja veľmi rád by som potvrdil slová pána poslanca Karahutu, pretože pri súčasnej prebytočnej, prebytočnej produkcii potravín sa rútime do určitého záhubia. Obrovská nadprodukcia a plytvanie potravinami je v súčasnosti jedným z hlavných problémov, ktoré, ktorými sa musíme zaoberať. Pretože kapacita našej planéty pre produkciu potravín je približne na 10 miliárd ľudí a k tejto kapacite sa veľmi neúprosne blížime. Ak chceme udržať tieto naše kapacity na podporu produkcie potravín, musíme inovovať. Musíme inovovať, či je to modernými technológiami, ako Agriculture 4.0, teda poľnohospodárstvo štvrtej úrovne, ktorá reálne kopíruje Industrial 4.0, teda priemyselnosť štvrtej úrovne. Je to zefektívnenie priemyselnej produkcie počítačovou technológiou, šetrením zdrojov či šetrením transportu potravín. Nie je správne, že potraviny, ktoré cestujú tisíce kilometrov či z Holandska alebo zo Španielska, sú stále lacnejšie, ako tie, ktoré dopestujeme na Slovensku a preto vítam aj programové vyhlásenie vlády v oblasti potravinárstva a má moju plnú podporu. Ďakujem veľmi pekne.
Grendel, Gábor, poslanec NR SR (2024-01-25):
Pán predseda, naozaj považujem za absurdné, že podľa zákona o rokovacom poriadku podá poslanec Národnej rady v rozprave procedurálny návrh, o ktorom má dať predsedajúci ihneď hlasovať, tak hovorí § 38 ods. 3...(Prerušenie vystúpenia predsedajúcim.)
Simon, Zsolt, poslanec NR SR (2019-05-09):
Ďakujem pekne. Pán kolega Pčolinský, máš pravdu, je to iba výsledok SNS, MOST-u a SMER-u. Oni ten zákon doniesli, v tej podobe schválili a môžme to, môžme to, môžme to vysvetľovať, akým spôsobom chceme, ale je to výsledok ich práce a ich zákona, ktorého (pozn. red.: správne „ktorý“) prijali a presadili v parlamente. Ak by to tam nebolo, nebolo by čo opravovať. A myslím si, že bol si dosť presný, preto sa vzdávam vystúpenia v ústnej rozprave.
Fecko, Martin, poslanec NR SR (2012-07-26):
Ďakujem pekne. Ja si asi budem ťažko zvykať na tie osobné útoky, čo som tu už zažil medzi kolegami a ťažko mi je, keď takto vidím proste, že ako sa to navzájom atakuje. Samozrejme, každý si to musí vyhodnotiť vo svojom svedomí a vedomí, ako to bolo, ako to je, ako to chce byť. Ja by som chcel povedať iba toľko k tomu, že áno, myslím si, že som tiež poľnohospodár a, samozrejme, že viem, aké sú platby, ako sú podhodnocovaní naši poľnohospodári voči ostatným v iných krajinách v EU. Takže myslím si, že všetky možnosti, ktoré im vytvoríme na to, aby mohli prísť k financiám a k založeniu úrody, a je jedno, či je to pôžička, alebo subvencie, alebo dotácie, myslím, že by sa mali kvitovať. Ako bolo povedané, poľnohospodár nezávisí od dobre vymurovanej haly, ale hlavne od toho počasia a tam to si nevyberie. Samozrejme, myslím si, že tak, ako bolo spomenuté, pán minister že urobí také, teda ministerstvo také podmienky, aby to bolo pre všetkých rovnocenné, aby bolo jasné, že nebudú sa zvýhodňovať iba určité regióny alebo určitý, ale že aby tam boli jednoznačné kritériá. Takže pokiaľ to bude takto, tak nemám s tým problém. Ďakujem pekne.
Pčolinský, Peter, podpredseda NR SR (2023-03-28):
Ďakujem pekne. Štyri faktické, s prvou pán poslanec Cmorej.
Fico, Robert, poslanec NR SR (2020-10-20):
Podávam procedurálny návrh, pán predseda, keďže podľa nášho názoru došlo k hrubému porušeniu rokovacieho poriadku a k nerešpektu opozície, žiadam o zvolanie grémia okamžite. Ja predpokladám, že predstavitelia klubu ďalšieho opozičného súhlasia s nami, a keďže platí váš prísľub, pán predseda, grémium by sa mohlo okamžite stretnúť. Došlo k hrubému porušeniu rokovacieho poriadku.
P. Paška, predseda NR SR: (2006-08-02):
Pán Rafaj, nech sa páči, reakcia na faktické poznámky.
Zmajkovičová, Renáta, podpredsedníčka NR SR (2013-11-28):
Pán poslanec Kuffa.
Dostál, Ondrej, poslanec NR SR (2024-02-16):
Ja mám slovo a teda pred tým, ako sa vyjadrím k rozprave, som sa dlhšie zamyslel, a teda keďže som dlhšie rozmýšľal, tak... (Reakcia z pléna.) Samozrejme, ak poslanci SMER-u si nedokážu uctiť minútou ticha zavraždeného oponenta Kremľa Navaľného, ktorý bol najprv väznený pod vykonštruovanými zámienkami a potom zrejme zavraždený, čo sme sa dnes dozvedeli, a teda myslia si, že mali sme s minútou ticha čakať ďalších 10 dní, kým bude Národná rada opäť uznášaniaschopná, je to, samozrejme, ich právo, ale keďže tu rokujeme o § 363 Trestného poriadku... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickými poznámkami sa hlásia traja poslanci. Končím možnosť prihlásiť sa s faktickými poznámkami. Pán poslanec Viskupič, nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 134 poslancov, za 93, proti 11, zdržalo sa 30. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2019-06-25):
Na vystúpenie pána poslanca s faktickými poznámkami dvaja. Pán poslanec Dostál, nech sa páči.
Zajac, Peter, poslanec NR SR (2011-07-13):
Ani po roku 2006 sa nezmenila kvalifikácia popierania zločinov, vraždenia, genocídy, zločinov proti ľudskosti. Ale v zákone sa stala celkom všeobecnou. Teda úplne sa tam vyňala konkrétna kvalifikácia popierania zločinov fašizmu a komunizmu. Teda pozmeňujúci návrh, ku ktorému teraz prichádza, nerobí nič iné, iba špecifikuje to, že ide o popieranie zločinov komunizmu a fašizmu. Ide o popieranie zločinov komunizmu a fašizmu preto, že my nežijeme v žiadnom vzduchoprázdnom priestore, žijeme v konkrétnom historickom priestore, žijeme konkrétnou historickou situáciou, žijeme v priestore, v ktorom od roku 1939 do roku 1989 teda 60 rokov tu vládli dva totalitné režimy, každý z nich na svoj spôsob, ktoré boli spojené s množstvom zločinov proti ľudskosti, zločinov, ktoré sa týkali genocídy... (Prerušenie vystúpenia predsedajúcim.)
Laššáková, Jana, podpredsedníčka NR SR (2012-06-20):
Pán poslanec Jarjabek.
Tomáš, Erik, poslanec NR SR (2019-02-08):
Pán kolega Galek, hovoríte, že je vám ľúto, že celá ta voľba sa točí okolo osoby Roberta Fica. Ale ona sa okolo neho točí vďaka vám, vďaka opozícii. Vy ste vniesli to tohto procesu politiku. Hovoríte, že výbor sa musel kvôli Robertovi Ficovi niekoľkokrát zvolávať, ale opäť vďaka vám, pretože je úplne evidentné, že opozícia by nedala hlas Robertovi Ficovi, aj keby kandidoval, a teraz dúfam, že sa vrátnici neurazia, ani za vrátnika. Ani vtedy by ste mu nedali ten hlas. Čiže spolitizovali ste celý ten proces vy, preto sa to natiahlo a Robert Fico musel, hovorím, niekoľkokrát dokladovať právnu prax, čo aj urobil. Ústavnoprávny výbor rozhodol. Išli ste do tej svojej oblasti energetickej. Chcem vám pripomenúť, že keď sa objavili vtedy tie predražené faktúry, tak bol to Robert Fico, ktorý tie faktúry roztrhal a povedal ľuďom, že toto majú urobiť. Odvolal Holjenčíka a tento typ politického vplyvu môžme sa teda baviť a polemizovať o tom, či má, alebo nemá byť na nezávislý úrad, ale ja sa tiež, a myslím, že aj poslanci SMER-u vždy k nemu prihlásime, pokiaľ pôjde o ceny energie. Ste členom strany SaS, ktorá počas Radičovej vlády zmenila pravidlá napríklad v SPP tak, že ceny energií, ceny plynu mohli stúpať. Vtedy bol ministrom hospodárstva Juraj Miškov. Vy ste tu ešte neboli, ale môžte si to naštudovať. A poprosím vás, ja som od vás neočakával, že klesnete na úroveň niektorých vašich kolegov, že sa opäť postavíte do pozícií prokurátora a vyšetrovateľa a budete hovoriť o tom, kto spáchal alebo nespáchal trestný čin. Dúfam, že vám niečo hovorí skutková podstata trestného činu. A keď vy politický zásah, ktorým sme sa snažili zabrániť navyšovaniu cien energií, považujete za trestný čin, tak potom všetci my tu, čo sedíme zo SMER-u, sme spolupáchatelia.
Matejička, Vladimír, poslanec NR SR (2012-04-04):
Sľubujem. (Potlesk.)
Senko, Ján, poslanec NR SR (2016-05-18):
Ďakujem za slovo. Pán poslanec, dávali ste nám za vzor pána poslanca Laurenčíka, ktorý uvádzal tento návrh zákona. Hovoril o neodôvodnených výhodách poslanca a zároveň starostu. Pán poslanec Laurenčík v rokoch 2010 až 2012 bol starostom obce Terchová a zároveň bol poslancom Národnej rady, bol poslancom Národnej rady a vykonával tieto funkcie. V tom období sa pán Andrej Slafkovský, tuším, vzdal funkcie primátora mesta Liptovský Mikuláš, takže neviem, či hovorím, ale myslím si, že ste boli vtedy starostom v Terchovej. (Reakcia z pléna.)
Kaník, Ľudovít, poslanec NR SR (2014-11-09):
Ďakujem kolegom. Predovšetkým veľmi súhlasím s tým, čo povedala pani Vášáryová. A budem sa venovať vládnym poslancom, samozrejme. Aj včera aj dneska viacerí, dneska predovšetkým pán Muňko, sa snažia reagovať na to, keď ja niečo poviem, že sa snažia ma spochybniť ako osobu a čudujú sa, že prečo práve ja. No, pán Muňko, poviem vám, áno, prečo práve ja. Pretože ja sa nemám za čo hanbiť. Vy, keď potrebujete mňa spochybniť ako osobu, vy si musíte niečo vymyslieť, nejaký úplný nezmysel, ako teraz nejakú napríklad cementáreň, zdravotníctvo. V živote, v živote som sa nezaoberal niečím takým, ani som sa len neobtrel o niečo podobné. Vy proste len potrebujete navymýšľať si kopec hlúpostí, špinu vyliať na človeka, aby nemohol na to dostatočne iks hodín reagovať a vyvracať vaše hlúposti, ktoré si navymýšľate. Nafta? Ja som naftu vrátil do rúk štátu. Ja som ju zobral privatizérovi Poórovi a že to nebolo jednoduché a že to bolo sprevádzané všeličím, to je druhá vec. Ale ja sa naozaj nemám za čo hanbiť, a to vás strašne hnevá, pretože na mňa nič nemáte. Ja nemám ako pán minister Richter na sebe Star EU, milióny eur. Ja nemám ako pán Paška podozrenia na miliónové prepojenia na Medical Group. Ja nemám ako všetci vaši ministri miliónové korupčné kauzy na krku, a pán Fico, ktorý to všetko kryje a osobne je namočený v mnohých kauzách. Ja to nemám, a to vás strašne hnevá, a preto ste takí agresívni, keď vám vaše zlyhania a vaše pochybenia vyhadzujem na oči a ešte to dávam aj do politických súvislostí, pretože to má politické súvislosti.
Krajčír, Ľuboš, poslanec NR SR (2020-07-14):
Vážené panie poslankyne, vážení poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (tlač 175). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre zdravotníctvo. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2010-09-08):
Na vystúpenie pána poslanca s faktickými poznámkami dvaja. Končím možnosť sa prihlásiť do faktických poznámok. Pán poslanec Osuský.
Grendel, Gábor, podpredseda NR SR (2020-05-19):
Pani generálna riaditeľka, chcete reagovať na faktické poznámky? Z miesta a máte k dispozícii dve minúty. Nech sa páči.
Laurenčík, Milan, podpredseda NR SR (2020-09-17):
Ďakujem, zaujmite miesto pre spravodajcu. Otváram rozpravu o tomto bode programu. Do rozpravy som dostal jednu písomnú prihlášku pána poslanca Stanislava Mizíka. Nech sa páči, máte slovo.
Zmajkovičová, Renáta, podpredsedníčka NR SR (2013-12-18):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni, podpredsedníčke Erike Jurinovej. Nech sa páči, pani podpredsedníčka, máte slovo.
P. Paška, predseda NR SR: (2007-06-20):
(Hlasovanie.) 134 prítomných, 86 bolo za, 11 bolo proti, 33 sa zdržalo, 4 nehlasovali, Konštatujem, že sme uvedený návrh schválili. Ďalej, pán spravodajca.
Petráš, Vladislav, poslanec NR SR (2015-06-24):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti. Za gestorský výbor navrhujem výbor pre financie a rozpočet a odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pán predseda, dajte, prosím, o tomto návrhu hlasovať.
Bugár, Béla, podpredseda NR SR (2011-05-20):
Ďakujem pekne. Otváram rozpravu a pýtam sa, či sa hlási niekto do rozpravy k tomuto bodu. Konštatujem, že nikto. Vyhlasujem rozpravu o tomto bode programu za skončenú a prerušujem rokovanie o tomto bode. Pristúpime k rokovaniu o Výročnej správe Slovenského pozemkového fondu za rok 2010 . Správa má tlač 322. Prosím generálnu riaditeľku fondu Evu Šimkovú, aby správu uviedla. Nech sa páči, máte slovo.
Halgašová, Jarmila, poslankyňa NR SR (2021-05-11):
Ďakujem pekne, pán predsedajúci. Ďakujem kolegom za príspevky. Kolega Suja, ja neviem, ja som vás počúvala a mala, mala som, nadobudla som dojem, že vy ste asi počúvali niekoho iného ako mňa, pretože ja som hovorila, že vítam otvorenie diskusie na tieto témy, ja som nehovorila to, že, že som za zrušenie povinného členstva. Tak neviem, vy ste asi počuli niečo iné, ale to je, ide o to, že ministerstvo pripravuje návrh zákona, ministerstvo nám ho predloží, a predpokladám, teda že bude predmetom diskusie, kde sa budeme môcť vyjadriť, ale v prvom rade teda to, čo som už avizovala, tak ten zámer je vrátiť špecializovanú štátnu správu a zrušiť vlastne túto správ... štátnu správu z pôsobnosti ministerstva vnútra, tak ako to bolo vytvorené, ale to už je potom otázka diskusie, či to bude ponechané na Slovenskú poľovnícku komoru, alebo to bude vykonávať špecializovaná štátna správa. Problém, teda resp. otázka financovania, a teda dávania peňazí za vystavenie napríklad poľovných lístkov je v tom, že v súčasnosti platíte Slovenskej poľovníckej komore, v prípade, že bude dobrovoľné členstvo, tak to budete platiť priamo štátu, čiže bude to príjmom štátneho rozpočtu. Ale opakujem, je to otázka diskusie. Podľa môjho názoru sú oveľa vážnejšie problémy, čo sa týka zákona o poľovníctve, ako povinné a nepovinné členstvo v SPK. Ďakujem.
R. Zmajkovičová, poslankyňa: (2006-07-04):
(Prerušenie rokovania o 13.15 hodine.) (Pokračovanie rokovania o 13.45 hodine.)
Sulík, Richard, predseda NR SR (2011-04-06):
Nechajte ma dohovoriť. Prosím vás pekne držať sa témy, ktorou je privatizácia teplární, podľa § 32 ods. 1. Pekne vás o to poprosím, pán Jahnátek. Ďakujem.
Danko, Andrej, predseda NR SR (2016-04-18):
Vážené poslankyne, vážení poslanci, dovoľte mi, aby som vás informoval o výsledku poslaneckého grémia, ktoré bolo zvolané na základe iniciatívy troch poslaneckých klubov. V prvej časti poslaneckého klubu zaznela výhrada, poslaneckého grémia, zaznela výhrada k ukončeniu počas faktickej poznámky k vystúpeniu pána poslanca Grendela. Vzájomnou komunikáciou sme, myslím si, že dospeli k tomu, že je to kompetencia a zodpovednosť predsedajúceho a predsedu Národnej rady Slovenskej republiky, ja sa k nej plne hlásim, veľmi nerád by som ju používal, ale vzhľadom na priebeh si za tým svojím rozhodnutím stojím. A samozrejme by som vás rád informoval o druhej časti rokovania. Musím povedať, že sme konečne dospeli k jasnej a definitívnej požiadavke zástupcov opozície, napriek tomu, že došlo k úprave pomerov v jednotlivých výboroch, nie je možné vždy vyhovieť absolútne. Bola predostrená požiadavka presunu poslanca Beblavého a pána poslanca Grendela do výborov nimi želaných, myslím, že sa jednalo o finančný výbor a o branno-bezpečnostný výbor. Vzhľadom na to, že sme nedospeli k žiadnej dohode, som povinný vás informovať teda a pokračujeme v schôdzi Národnej rady Slovenskej republiky bez dohody poslaneckého grémia tak, ako bol stanovený program a pred ústnou rozpravou, pred prihlásením do ústnej rozpravy. Ja odovzdávam slovo, aj predsedovanie schôdze Národnej rady podpredsedovi Národnej rady pánovi poslancovi Bugárovi.
Bagačka, Michal, poslanec NR SR (2015-07-03):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Šeliga, Juraj, podpredseda NR SR (2021-01-29):
Poprosím vás, poprosím vás....
Kaník, Ľudovít, poslanec NR SR (2014-03-19):
No, veľmi správne pán poslanec Brocka poukázal na to, že tu došlo k zásadnej zmene. SMER zobral ľuďom viac než 50 % z ich príspevkov na osobné účty. To je dramatická zmena. A samozrejme, tá ovplyvňuje všetko. To, čo je logické. Keď menej prichádza na účty, menej sa nasporí a z menej nasporenej sumy budú menšie dôchodky. To je vec, ktorú urobil SMER občanom tejto krajiny. V konečnom dôsledku to bude znamenať po rokoch sporenia, že sa výška, výška dôchodku zníži zhruba o 25 % proti tomu, keby tá zmena nenastala. Pretože žiadna kompenzácia za ňu nebola poskytnutá. Ale k tomu, k tej druhej časti – a budem sa tomu podrobnejšie venovať aj vo svojom vystúpení. Tu naozaj ide o to, aby sme zastabilizovali systém. Na jednej strane tu máme z môjho pohľadu dobre pripravený zákon, o ktorom dá sa v niektorých parametroch diskutovať. Na druhej strane je tu zo strany SMER-u odpor k prijatiu ústavnej ochrany druhého piliera napriek tomu, že nás dva roky klamal a vodil za nos. My sme dva roky zodpovedne a odborne diskutovali o tom, čo by v tej ústavnej ochrane malo byť. Dohodli sme sa na tom, na čom sme sa dohodli, čo nevadí žiadnej zo strán, žiadnej zo strán, ani SMER-u. A SMER dnes politicky odmieta to, čo ľuďom dva roky sľuboval. Čo je naozaj ako ťažký podvod. Nič iné. Pretože na jednej strane my tu môžme podporiť a ja budem hlasovať za tento návrh zákona, ktorý tu je v prvom čítaní, a potom v druhom budem predkladať nejaké pozmeňovacie návrhy. Ale hovorím, áno, tu máme odbornú prácu, ktorá je kvalitná. A na druhej strane absolútne neodôvodnené, pokiaľ SMER nechce zobrať ľuďom ďalšie peniaze z druhého piliera, odmietanie... (Prerušenie vystúpenia časomerom.)
B. Bugár, podpredseda NR SR: (2004-11-30):
(Hlasovanie.) Prítomných je 117 poslancov, za 78, proti 32, zdržali sa 7. Konštatujem, že tento návrh uznesenia sme schválili. Pán poslanec Novotný, ešte uveďte hlasovanie o návrhu vlády na skrátené legislatívne konanie o vládnom návrhu novely zákona č. 581/2004 Z. z. o zdravotných poisťovniach (tlač 949). Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnom starostlivosťou a o zmene a doplnení niektorých zákonov , tlač 949.)
Paška, Pavol, predseda NR SR (2013-10-29):
(Hlasovanie.) 138 prítomných, 130 za, 8 sa zdržali. Návrh sme schválili.
Žiga, Peter, podpredseda NR SR (2024-05-15):
Ďakujem pekne, pán spravodajca, zaujmite miesto pre spravodajcov. Otváram všeobecnú rozpravu, v ktorej budeme postupovať podľa § 29a zákona o rokovacom poriadku. Boli vyžrebované časy pre jednotlivé poslanecké kluby, boli ste s nimi oboznámení. Ako prvý vystúpi v rozprave – pani poslankyňa Jaurová, nech sa páči.
Kremský, Peter, poslanec NR SR (2022-09-27):
Dobre. Ja len krátko teda sa zapojím do tohto nášho pingpongu s Marošom Viskupičom. Ja som v pingpongu dobrý, však som aj vyhral ten turnaj, takže veľmi rád. No, myslím si, že pán minister Matovič a pán exminister Sulík si v tej účasti na výboroch môžu pokojne podať ruky. Teda ako naozaj pán Sulík sa veľmi, veľmi zriedka vyskytol na hospodárskom výbore, ale proste, keď sme pri tom, tak on je už poslanec Národnej rady, nie je minister, čiže myslím si, že by tu mal sedieť a hlavne, keď sa prerokujú návrhy teda, ktoré on sám a jeho strana podporujú. Čiže myslím si, že to sú trošku také neporovnateľné veci, také hrušky s jablkami. Ja si myslím, že proste prísť a v diskusii k jednému návrhu povedať aj dôvody k ďalších trom či štyrom, či koľko ich je, a potom zmiznúť, to asi trošku je také pohŕdanie Národnou radou, taký ignorantský prístup. No ale tak každý sme nejaký, asi už poznáme Richarda Sulíka nejaký ten deň, asi mu je to takto blízke, ale myslím si, že to by tak nemalo byť.
Grendel, Gábor, podpredseda NR SR (2020-07-09):
Pán poslanec Muňko, s faktickou poznámkou.